BBLAM ออกกองทุน B-Fixterm 2/19 ชูยีลด์ 1.5%
BBLAM ออกกองทุน B-Fixterm 2/19 ชูยีลด์ 1.5%
8 ส.ค. 2562

บริษัทหลักทรัพย์จัดการกองทุนรวมบัวหลวง จำกัด หรือ บลจ.บัวหลวง (BBLAM) ระบุว่า บลจ.บัวหลวง ออกกองทุนตราสารหนี้ชนิดระบุวันครบกำหนด 2/19 (B-Fixterm 2/19)  เน้นลงทุนในเงินฝาก ตราสารหนี้ภาครัฐ และภาคเอกชน ทั้งในประเทศและต่างประเทศ อายุประมาณ 6 เดือน ประมาณการผลตอบแทน 1.50% ต่อปี ขนาดโครงการ 5,000 ล้านบาท โดยเสนอขายครั้งแรก (IPO) ระหว่างวันที่ 2-9 สิงหาคม 2562
กองทุนดังกล่าวเน้นลงทุนในเงินฝาก ตราสารหนี้ภาครัฐ และภาคเอกชน ทั้งในประเทศและต่างประเทศ ในระดับ Investment grade โดยกองทุนเหมาะสมกับเงินลงทุนส่วนที่ต้องการความมั่นคง และความเสี่ยงต่ำ เพื่อโอกาสในการรับผลตอบแทนที่สูงกว่าการฝากเงิน โดยไม่ต้องไปลงทุนในหุ้น ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน